ZAPISNIK

**3.** sjednice Školskog odbora Gimnazije „Matija Mesić“ održane **24. listopada 2017.** godine s početkom u 9:30 sati u zgradi Gimnazije.

Nazočni: Jasna Bošković, Danijela Zekušić, Ines Martinović, Sunčica Lovrić Mihić, Anita Holub, Anita Štivić i Jasmina Beljan

Ostali nazočni: ravnatelj Zlatko Markovinović i tajnica Gorana Lavrenčić

Predsjednica Školskog odbora Jasna Bošković je utvrdila da je na sjednici nazočan potreban broj članova za pravovaljano odlučivanje i za sjednicu je predložila sljedeći

DNEVNI RED

1. Usvajanje zapisnika 2. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa po raspisanom natječaju

3. Razno

Predloženi dnevni red jednoglasno je prihvaćen.

**Ad 1.**

Na zapisnik 2. sjednice Školskog odbora nije bilo primjedbi i jednoglasno je prihvaćen.

**Ad 2.**

Početkom ove školske godine škola je od Nacionalnog centra za vanjsko vrednovanje obrazovanja zatražila imenovanje novog ispitnog koordinatora umjesto Zlatka Markovinovića koji je imenovan ravnateljem škole. Odlukom Nacionalnog centra za ispitnog koordinatora imenovana je Jasna Bošković, prof. matematike i informatike, koja od 1. rujna 2017. godine radi na radnom mjestu nastavnice matematike. Budući da je Pravilnikom o normi rada nastavnika u srednjoškolskoj ustanovi propisano da se nastavniku koji obavlja poslove ispitnog koordinatora vrednuju sati neposrednog odgojno-obrazovnog rada prema broju maturanata, Jasni Bošković se u ovoj školskoj godini norma umanjuje za 12 sati. Sukladno tome, škola je 12. listopada 2017. godine raspisala natječaj za 10 sati matematike (2 sata su dopunska nastava koje će i dalje izvoditi Jasna Bošković) na određeno vrijeme do 31.8. 2018. godine.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 20. listopada 2017. godine. Na natječaj se prijavila samo jedena kandidatkinja, Ivona Ćosić, magistra edukacije matematike i informatike koja već radi u školi odlukom ravnatelja po ugovoru do 15 dana. Ravnatelj predlaže Školskom odboru da na navedeno radno mjesto primi Ivonu Ćosić koja će do punog radnog vremena obavljati upražnjene poslove voditeljice smjene.

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o zasnivanju radnog odnosa s izabranim kandidatom Ivonom Ćosić sukladno raspisanom natječaju.

Radni odnos po ovom ugovoru počinje 25. listopada 2017. godine.

**Ad 3.**

Predsjednica Školskog odbora izvijestila je nazočne o obavljenom inspekcijskom nadzoru 6. listopada 2017. godine od strane više prosvjetne inspektorice Sofije Glavaš. Nadzor je potaknut podneskom Gordane Vujković-Lamić koja po raspisanom natječaju nije primljena na radno mjesto nastavnice engleskoga jezika i anonimnim podneskom kojim se prigovaralo na instrukcije iz matematike.

Nakon obavljenog uvida nisu utvrđene nepravilnosti na osnovi kojih bi bile poduzimane mjere prema Zakonu o prosvjetnoj inspekciji.

Sjednica završena u 9:45 sati.

Zapisnik napisala: Predsjednica Školskog odbora:

Gorana Lavrenčić, dipl. iur. Jasna Bošković, prof.